Liviu Dragnea rămâne după gratii. Judecătorii l-au audiat prin videoconferință.
Magistraţii de la ICCJ au decis ca Liviu Dragnea să rămână încarcerat. Magistraţii instanţei supreme au respins contestaţia la executare formulată de fostul lider PSD. Decizia este definitivă.
Lui Liviu Dragnea nu i-a ieşit nici de data asta. Contestaţia la executare susţinută, azi, de fostul lider PSD, a fost respinsă de Instanța Supremă.Decizia este definitivă. Judecătorii l-au audiat pe Liviu Dragnea prin videoconferință. Dar cum zidurile de la Rahova sunt groase, iar ferestrele sunt mici și au mult fier, semnalul a fost slab. Dragnea s-a auzit cu întreruperi, dar nu de pedeapsă, așa că avocata lui a cerut remedierea situației. Adică, să se audă, din nou, ca afară.Totuși, judecătorii i-au aprobat cererea de a sesiza CCR cu excepţia de neconstituţionalitate a dispoziţiilor art. 598 alin. (1) lit. c) teza a II-a din Codul de procedură penală (dispoziţii privind contestaţia la executare).Pe 27 mai 2019, Liviu Dragnea era condamnat la 3 ani şi 6 luni de închisoare în dosarul angajărilor fictive. Fostul lider PSD e încarcerat la Penitenciarul Rahova.